פעילות בנושא עלייה לארץ וציונות

**מטרות:**

1. המשתתפים ייחשפו למושג 'עלייה' ומשמעותו, ויישמעו על מגוון סיבות לעלות לארץ.
2. המשתתפים ייחשפו לערך הציונות, וידונו בהגדרת האדם הציוני.

חלק 1 - עלייה:

אכתוב על הלוח את המילה 'עלייה' ואסביר מה המשמעות שלה בשפה העברית.

עלייה למקום גבוה- עלייה במדרגות, עלייה לאוטובוס\ במחיר ועוד.

משמעות המושג עלייה לארץ היא כשיהודים בוחרים לעבור לארץ ישראל ולהפוך לאזרחים מן המניין.

המילה עלייה מקורה בתנ"ך- בספר בראשית כאשר היהודים "עלו" לארץ ישראל ממצרים.

אספר שבשנת 2022 עלו לארץ 70,000 עולים חדשים מ 95 מדינות שונות, אגיד בכמה מילים שזה נורא משמעותי למדינה, ושזו כמות שיא של עולים של 23 שנים.

אפזר על הרצפה פתקים עם מגוון סיבות אפשריות ללמה לעשות עלייה,

ואגיד למשתתפים שייבחרו פתק אחד, שעונה לשאלה – אם אני הייתי עושה עלייה, זו הייתה הסיבה שלי. (הסיבות מצורפות בסוף)

המשתתפים יציגו את תשובתם, וניצור דיון קצר בהתבסס על התשובות.

חלק 2-ציונות-

כל הסיבות שדיברנו עליהם בחלק הקודם בעצם מתחברות לנושא אחד- ציונות.

מה היא ציונות? אכתוב על הלוח את המילה 'ציונות' בעברית ואסביר את משמעות הרעיון.

**ציונות היא התנועה הלאומית של העם היהודי התומכת בהקמת בית לאומי לעם היהודי.**

אספר על הרצל והחזון הציוני להקמת מדינה ליהודים.

מבקשים משני מתנדבים שישבו בכיסאות אחד מול השני. נקריא תיאורים של אנשים מסוימים, ועל המתנדבים לערוך דיבייט ולומר האם התיאור מתאר אדם ציוני או לא. (שאר המשתתפים מוזמנים להביע דעה גם אם הם לא יושבים בכיסא)   
  
התיאורים:(מוזמנים להוסיף עוד)

• עובד הי-טק שעובד בחברה ישראלית, עבר לחו"ל לשלוש שנים בשביל עבודה אבל לא מתכנן לחזור לארץ.

• מיליונר גוי שתורם כספים לארץ לפרויקטים רבים בחברה הישראלית ולאגודה למען החייל אך מעולם לא היה בארץ.

• מדריך תנועת נוער בישראל שמסרב להתגייס מתאמי מצפון.

• אמריקאי שמשתתף בתגלית רק בשביל לטייל בארץ בחינם ולצאת למסיבות.  
  
ניצור דיון בהתבסס על תשובותיהן של המתנדבים על מי הוא האדם הציוני, והאם יש לנו בכלל את האפשרות להגדיר אדם כ-לא ציוני אם הוא מגדיר את עצמו ככן.

סיכום-

אשתף סיפור אישי:  
 אמא שלי והוריה ניצולי השואה עלו לארץ מברית המועצות אחרי מאבק ארוך וקשה. סבתא שלי אפילו נכנסה לכלא הלטבי על ניסיון "בריחה".

כשהם הגשימו את החלום והגיעו לארץ הם הרגישו הכי ציוניים שאפשר להרגיש. סוג של ניצחון. אמא שלי הסתובבה עם תחושת גאווה, ביטחון ואמונה שמעכשיו הם חיים במדינת היהודים וזה המקום הבטוח שלהם. אך ביום הראשון בבית הספר, אמא שלי אכלה כריך עם חזיר. ומשם הדרך לבריונות והחרמה הייתה קצרה. ילדים מהכיתה קראו לה 'גויה' ולא ציונית, למרות שמבחינתה המשפחה שלה עשתה מעשה גבורה ציוני בסיפור העלייה שלהם.

מטרת הסיפור היא לגרום למשתתפים להבין שההגדרה לאדם ציוני היא מאוד רחבה, ומשתנה מתקופה לתקופה. ציונות אינה בהכרח קשורה לקרבה לדת או למנהגים, אך היא מתבססת על החיבור למולדת.

שאלות לסיכום:

1. האם אתם מכירים מישהו שעשה עלייה? מה סיפור העלייה שלו?
2. מה לדעכם הקשיים העיקריים בעלייה לארץ? איך אפשר להתגבר עליהם?
3. האם אתם מסכימים עם העובדה שאי אפשר להגדיר מי הוא האדם הציוני? ושציונות מתפרסת למגוון סוגים של אנשים בעלי דעות שונות.
4. עם אילו מחשבות\תהיות תצאו מהפעילות הזו? מה חודש לכם?
5. האם הציונות פוגשת אתכם בחיי היום יום? איך?

עזרים:

פתקים עם מגוון סיבות לעלייה לארץ לחלק1 : (בדף הבא כתובים באנגלית, רק להדפיס ולגזור)

* להתגייס לצה"ל ולשרת את המדינה.
* להגשים את החלום המשפחתי ולהגיע למדינת היהודים.
* לצבור חוויות חדשות ולהתחיל מדף חדש.
* לברוח ממלחמה במדינה שלי.
* ללמוד עברית.
* לבקר ולטייל במקומות חדשים.
* לאכול אוכל ישראלי כל יום.
* להתקרב לדת.
* מעבר בעקבות אהבה\ זוגיות.
* הרצון לעזוב את הבית ולהיות עצמאי במקום חדש.
* הרצון להיות קרוב למשפחה שיש לי בישראל.

To serve in the IDF and give back to the country

To fulfill my family’s dream and live in the Jewish homeland

To gain new experiences and start a new page in life

To learn Hebrew

To see and travel to new places

To eat Israeli food every day

To get closer to Judaism  
  
 To meet a nice Jewish girl/boy

To fulfill my desire to leave my house and be independent

To get closer to the family I have in Israel

To learn how to make falafel

To have a camel as a pet